જામનગરના કૃષ્ણનગર વિસ્તારની શેરી નં.૪માં રહેતા ચેતનભાઈ મુકુંદરાય કલ્યાણીનો સોળ વર્ષનો પુત્ર શિવમ અને તેમના સંબંધી ભરતભાઈ ખીમજીભાઈ મથ્થર આજે સવારે સાતેક વાગ્યે નવ વર્ષની ઈશુબેન ચેતનભાઈ નામની બાળકીને બેશુદ્ધ જેવી હાલતમાં રીક્ષામાં જી.જી. હોસ્પિટલ લઈને આવ્યા હતા. આ બાળકીના શ્વાસ અટકી ગયા હોવાનું જાણી તેણીને તાત્કાલિક ફરજ પરના સીએમઓ સમક્ષ લઈ જવામાં આવી હતી. જ્યારે જી.જી. હોસ્પિટલ પોલીસ ચોકીના જમાદાર નારણભાઈ લૈયા તથા મગનભાઈ ચનિયારા પણ તાત્કાલિક દોડી ગયા હતા.